नवगीत या समकालीन गीत या कहूँ आज का गीत, एक महत्वपूर्ण काव्य विधा है जो जनपक्षीय सरोकारों से जुड़कर अपने समकाल को पूरी मुखरता से उजागर कर रहा है। इस 150 पृष्ठीय पुस्तक में संग्रहीत 105 गीत समकालीन विडम्बनाओं और विद्रूपताओं को लेकर हमारे सामने आते हैं। विनय मिश्र समकालीन गीतों के सच्चे साधक के रूप में यहाँ उपस्थित हुए हैं। विषय और भाव की दृष्टि से विनय मिश्र के गीत बहुआयामी हैं। इस संग्रह के गीतों के माध्यम से उन्होंने समकालीन संवेदनाओं को नया स्वर दिया है। इस संग्रह में गीतकार की विचार-दृष्टि और उसका परिवेशगत विश्लेषण उल्लेखनीय है। यहाँ विनय मिश्र की काव्यचेतना ने वर्तमान की इन विसंगतियों के प्रति जो बेबाक प्रतिवाद किया है वह उल्लेखनीय है। उदाहरण के तौर पर एक गीत 'सात समंदरÓ की ये पंक्तियाँ देखें: